section_heading: Udruga
paragraph_text: Klub putnika nastao je 2005. godine, kao rezultat potrebe mladih ljudi iz Srbije vidjeti i obići svijet unatoč restriktivnom viznom režimu i skromnim financijskim sredstvima. Moto Kluba putnika je da svatko može putovati po svijetu, i da putovanje, najčešće, ne košta više nego ostanak kod kuće. Članovi Kluba se na svojim putovanjima oslanjaju na autostop, dugo pješačenje, jeftine vlakove, gostoprimstvo lokalnog stanovništva, a često spavaju i u šatoru ili pod vedrim nebom. Zbog prirode svojih putovanja, članovi Kluba neprestano dolaze u dodir s domaćim stanovništvom, što im omogućuje bolje upoznavanje krajeva kroz koje prolaze. Članovi Kluba putnika okupljaju se jednom godišnje, krajem svibnja mjeseca, kojom prilikom se zajedno noću penju na vrh neke planine. Do sada, ova okupljanja organizirana su u Srbiji.